Temurxoʻja Abduxoliqov. Temurxoʻja Zoirovich Abduxoliqov (1991-yil 25-sentyabr, Toshkent) – oʻzbek futbolchisi, „Bunyodkor“ klubi va Oʻzbekiston terma jamoasi hujumchisi. Klubdagi faoliyati. Professional futboldagi debyutini 2009-yilda Bunyodkorning ikkinchi jamoasida oʻtkazgan. Abduxoliqov unda 3 mavsum oʻtkazib, 9 ta oʻyinda maydonga tushib, 2 ta gol urgan. 2011-yilda poytaxtning „Paxtakor“ klubiga koʻchib oʻtgan. Yangi klub uchun debyut uchrashuvi 2011-yil 5-mart kuni „Qizilqum“ga qarshi boʻlib oʻtgan oʻyinda ham 88-daqiqada gol urgan. Ikkinchi golini 2011-yilning 16-martida AFC Osiyo Chempionlar ligasi doirasida Qatar Al-Saddga qarshi oʻyinda kiritdi. 2014-yil 10-fevralda Abduxoliqov Splitdan Xorvatiyaning „Xayduk“ klubiga oʻtgan. 2015-yilgi mavsumda Toshkentning „Lokomotiv“ jamoasi safiga oʻtgan va 216-yilgi mavsum soʻngigacha temiryoʻlchilari safida oʻynagan. Temurxoʻja turli yillarda keyinchalik, 2018—2019, 2020—2021-yilgi mavsumlarda ham „Lokomotiv“ jamoasi tarkibida oʻynagan. „Lokomotiv“ jamoasi tarkibida 87 ta gol bilan Marsel Idiatullinning rekordini yakunlab klubning eng yaxshi toʻpurari boʻlgan. 2017-yilgi mavsumda Qatarning „Al Sayliya“ klubi bilan shartnoma imzolagan. 2019-yilgi mavsum ikkinchi davrasida BAAning „KhorFakkan“ jamoasi oʻtgan. 2022-yilgi mavsumda Lokomotiv jamoasi bilan hayrlashib Navoiyning „Qizilqum“ klubi bilan shartnoma imzolagan. Mavsum davomida 23 ta oʻyinda ishtirok etdi va 13 ta gol muallifi boʻlgan. 2023-yilgi mavsum avvalida „Navbahor“ klubi bilan shartnoma imzolagan. Mavsum yakunida oʻzi uchun muvaffaqiyatsiz oʻtkazdi va 24 ta oʻyinda 3 ta gol muallifiga aylandi. 2024-yil yanvar oyida faoliyatini boshlagan dastlabki klubi, Toshkentning „Bunyodkor“ klubi bilan shartnoma imzolagan. Milliy terma jamoadagi faoliyati. U Oʻzbekiston terma jamoasi safida 2012-yilning 25-fevral kuni Janubiy Koreya terma jamoasiga qarshi oʻrtoqlik uchrashuvida (2:4) debyut qilgan.